Ростов на Дон
Росто̀в на Дон () е най-големият град в Югозападна Русия, център на Ростовска област. Населението му през 2021 година е 1 137 704 души, което го нарежда на 9-о място в страната. Разстоянието до столицата Москва е около 1100 km. Градът често е наричан Южната столица на Русия.

География 
Градът е център на Ростовска област и Южния федерален окръг. Разположен е на река Дон, на 46 км от нейното вливане в Азовско море. Градът е важен речен, въздушен, шосеен и железопътен транспортен възел.

Административно деление 

Градът има осем административни района:
 Ворошиловски район
 Железнодорожни район
 Кировски район
 Ленински район
 Октомврийски район
 Първомайски район
 Пролетарски район
 Съветски район
Централна улица на града е улица Болшая Садовая.

История 
Ростов на Дон е основан през 1749 г., когато на брега на реката е създадена митница, последвана малко по-късно от голяма крепост. Тя е наречена на Свети Дмитрий Ростовски, епископ на северния древен град Ростов Велики. Селището се разраства и измества по значение разположения в устието на Дон град Азов. През 1796 г. получава статут на град и е преименувано на Ростов на Дон. Императрица Екатерина II (1762 – 1796) решава да засели на пустеещите земи арменците от Крим и под ръководството на княз Григорий Потьомкин и водителството на арменския епископ Йосиф Аргутински-Дългоруки хиляди арменци със семействата си пристигат тук и основават арменския град Нов Нахичеван, който през 1860 г. се слива с Ростов на Дон.

През 19 век градът продължава да се разраства и се превръща в най-големия промишлен център в Южна Русия. По време на Руската гражданска война около него се водят тежки боеве, като за кратко е под немска окупация. През 1928 г. седалището на регионалната администрация е преместено от старата казашка столица Новочеркаск в Ростов на Дон. Градът е силно разрушен по време на Втората световна война, когато на два пъти, през 1941 и 1942 г., е превземан от германците.

Спорт 
 футболен клуб Ростов
 футболен клуб „СКА Ростов на Дон“
 баскетболен клуб „Локомотив Ростов“ (от 2009 г. преместен в Краснодар)
 хандбален клуб „Ростов Дон“
Градският стадион „Ростов Арена“ е с капацитет 44 000 души.

Личности, родени в Ростов на Дон 
 Александър Кайдановски (1946 – 1995), руски (съветски) актьор, сценарист и режисьор
 Максим Стависки (р. 1977), български състезател по фигурно пързаляне
 Леонид Шамкович (1923 – 2005), международен гросмайстор и автор на шахматна литература
 Сабина Шпилрайн (1885 – 1942), психоаналитик
 Юрий Оганесян (р. 1933), руско-арменски ядрен физик
 Степан Зорян-Ростом, председател на Арменския революционен комитет в Пловдив

Международни отношения

Дипломатически мисии на други държави 
  – генерално консулство
  – визов отдел
  – визов отдел
  – генерално консулство
  – почетно консулство
  – генерално консулство
  – представителство на посолството в Южен федерален окръг
  – визов отдел
  – консулство

Побратимени градове 

Ростов на Дон е побратимен град с:

  Анталия, Турция
  Волос, Гърция
  Гера, Германия
  Глазгоу, Шотландия
  Донецк, Украйна
  Дортмунд, Германия
  Ереван, Армения
  Каяни, Финландия
  Льо Ман, Франция
  Мобил, САЩ
  Одеса, Украйна
  Плевен, България
  Торонто, Канада
  Чонджу, Южна Корея

Фотогалерия

Външни препратки 
  Официален сайт
  Стари снимки на Ростов на Дон 
  Църквите на Ростов на Дон 
  Карта на Ростов на Дон

Източници